Concorde - Wikipedia

# Concorde

### Da Wikipedia.

'St'articulo nun è stato traduciuto cumpretamente. Si tenite genio, 'o putisseve fà pure vuje. Grazzie assaje!

L'ùrtemo volo d' 'o Concorde.

'O Concorde è n'apparecchio supersònico 'e fabbricazzione anglo-franzese, nfra l'Aérospatiale e 'a British Aerospace, e fuje uno d' 'e duje supersòniche 'e linea ô munno c' 'o Tupolev TU-144.

'O 29 'e nuvembre 1962, se firmaje n'accordu nfra Sud Aviation (ogge "Aérospatiale") (Franza) e British Aircraft (ogge "British Aerospace") (Regno Unito) pe jognere 'e sfuorze e arrivà a custruere n'apparecchio supersònico 'e traspuorto. Dint' 'o 1963 l'apparecchio nuovo piggliaje 'o nomme 'e "Concorde" (Cuncordia). 'O mudelluzzo stàtico se presentaje dint' 'o 1965 durante 'o 26èsimu "Salone 'e ll'Aeronàutica e d' 'o Spazzio" a Le Bourget, 'n Franza. 'O primmo volo d' 'o protòtipo franzese abbenne 'o 2 'e marzo 1969, mentre 'o 4 'e nuvembre 1970 vola p''a primma vota a velocitate Mach 2.

'O Concorde trasette ufficiarmente 'n servizzio 'o 21 'e jennaro 1976 ch' 'e linee Parigge-Dakar-Rio de Janeiro e Londra-Bahrain; 'o nuvembre 'e l'anno doppo nizziajeno 'e vule verso Nova York.

'O 20 'e aprile 1979 trasette n servizzio l'ùrtemo Concorde produciuto.

Ô principio, se penzàje 'e nne custruì nu centinaro e, nfatte, assaje cumpagnìe aèree se mìsero n lista ppe ll'accattà, macari l'Alitalia pe ll'Italia, ma 'e mericane cce boicottajeno dicenno ca è troppo rummoroso e nquina, chiudeno 'e suje scale e facenno n modo 'e fà pèrdere cuntratte. Ma 'e duje guverne francese e ngrese obbligajeno 'e soje cumpagnìe nazziunale a accattà armeno 10 apparecchi d'ognuno. Â fine, ne fujeno custrujute solo 16.

Nu Concorde 'e l'Air France

Durante 'a soja vita operativa, 'o Concorde ha stato prutagunista 'e nummaruse ncidente comme 'a pèrdita d' 'o timone 'o (14 'e aprile 1989) o 'a scuperta 'e prubbleme a ll'ale 'e tutte 7 Concorde ngrise 'o (24 'e giugnetto 2000).

L'episodio negativo cchiù mpurtante abbenne 'o 25 'e giugnetto 2000 quanno cascaje, sùbbito doppo 'o decollo 'a ll'ariupuorto Roissy-Charles De Gaulle 'e Parigge, n'apparecchio 'e ll'Air France cu 113 persone a bordo. Tutte 'e passaggire d' 'o volo AF4590 muretteno. 'E ndaggene dicetteno 'e nu piezzo metàlleco perduto 'a n'apparecchio merecano ca facette scuppià na gomma d' 'o Concorde e mise fuoco 'o motore.

Cu ste fatte, British Airways e Air France decidetteno 'e suspènnere tempuraniamente 'e vule che arricuminzajeno poi 'o 7 'e nuvèmbre 2001 pe terminà definitivamente 'o 30 'e ottobre 2003.

'A granne àquila d'argento fuje 'n grado d'arrivà a Nova York tre ore primma rispetto a l'ora 'e partuta (grazzie ô joco d' 'e fuse urarie) 'n quanto vulava a 2,2 vote 'a velocitate d' 'o suono.

## [càgna] Jonte esterne

- Concorde Jet (sito cu forum)
- AF001 (sito cu forum)
- Concorde F-WTSA, apparecchio di presérie francese mostrato ô Musée Delta
- Sito d' 'o club Concorde
- Concorde dint' a ll'Enciclopedia n linea 'e ll'aviazzione
- Concorde dint' 'a stampa, d' 'o 1965 ô 2003 (cchiù 'e 650 ducumiente)
- 'O sito 'e referenza ncopp' 'o Concorde
- Sito ncopp''a ricustruzzione d' 'o Concorde G-BBDG ô Brooklands Museum

Estratto da "http://nap.wikipedia.org../../../c/o/n/Concorde.html"

Categorie: Tradùcere | Aviazzione

##### Views

- Articulo
- Chiàcchiera
- Verzione 'e mmo

##### Truova

##### Ate léngue

- Afrikaans
- Български
- Bosanski
- Català
- Česky
- Dansk
- Deutsch
- Ελληνικά
- English
- Esperanto
- Español
- Euskara
- فارسی
- Suomi
- Français
- עברית
- Hrvatski
- Magyar
- Interlingua
- Bahasa Indonesia
- Italiano
- 日本語
- ქართული
- 한국어
- Lietuvių
- മലയാളം
- Nederlands
- ‪Norsk (bokmål)‬
- Polski
- Português
- Русский
- Sicilianu
- Slovenčina
- Slovenščina
- Српски / Srpski
- Svenska
- ไทย
- Türkçe
- Українська
- Tiếng Việt
- 中文